Във връзка с постъпило уведомление за ИП с вх. № ОВОС-1457/20.05.2025г. за ИП: «Обособяване на площадка за подготовка за оползотворяване/предварително третиране/ и рециклиране на строителни отпадъци» в ПИ с идентификатор 56784.539.640, находящ се в гр. Пловдив, община Пловдив, обл. Пловдив, район Тракия, ул. "Асеновградско шосе" №1, с площ 11956 кв.м., с възложител: "МАРИЦА КОНСТРУКШЪН" ЕООД, основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционното предложение предвижда изграждане на площадка за подготовка за оползотворяване, рециклиране и материално оползотворяване на строителни отпадъци - разположена в ПИ с идентификатор 56784.539.640, находящ се в гр. Пловдив, община Пловдив, обл. Пловдив, район Тракия, ул. "Асеновградско шосе" №1, с площ 11956 кв.м. Така заявеното инвестиционно предложение попада в обхвата на т. 11 буква „б“ от приложение № 2 от Закона за опазване на околната среда /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000578 „Река Марица“.

Копие на писмото е изпратено до Община Пловдив, Район Тракия

Отговорено от РИОСВ-Пловдив на 06.06.2025г.